open-index/open-wikipedia-markdown huggingface dataset:
Farnezės Herkulis

**Farnezės Herkulis** (kitaip **Farnezės Heraklis**) – antikinė statula, esanti Neapolio nacionaliniame archeologijos muziejuje. Sukurta III a. ir laikoma dar ankstesnės Lisipo kurtos statulos kopija.

## Apie skulptūrą

Skulptūra „Farnezės Herkulis“ buvo rasta 1546 m. Romoje, buvusių Karakalos pirčių komplekse. Skulptūros originalą sukūrė Sen. Graikijos vienas žymiausių skulptorių Lisipas apie 323 m. pr. m. e., Aleksandro Didžiojo mirties metus. Originali statula tikriausiai buvo bronzinė ir šiek tiek didesnė nei natūralaus žmogaus dydžio. Statijus mini statulą I a., Pausanijas – II a., Libanijas iš Antiochijos – IV a., kurie visi pažymėjo didelį įspūdį, kurį statula darė publikai. Lisipo autorystę patvirtina maža kopija, rasta Palatino kalvoje Romoje, kurioje pažymėta, kad statula yra Lisipo. Statula buvo populiari, jos atvaizdų rasta sienose, Sen. Romos ir Graikijos monetose. Suskaičiuojama apie 50 išlikusių Herkulio vaizdinių. Pagal Herkulio pozą – atsirėmusio ant savo kuokos su liūto kailiu, statula buvo praminta „Pavargusiu Herkuliu“. Dešinėje rankoje už nugaros Herkulis laiko tris obuolius. Tai gali būti susiję su vienu iš 12 Herkulio žygių – obuolių pavogimu iš Hesperidžių sodo. Lisipo originali statula neišliko (nerasta).

Karakalos pirtyse atrastą statulą apie 212–216 m. sukūrė graikų skulptorius, atėnietis Glikonas. Šios skulptūros autorystė praktiškai yra viskas, kas žinoma apie šį skulptorių. Statulą įsigijo imperatorius Karakala savo vardo pirčių statyboms, pradėtoms 212 m. XVI a. prasidėjo kasinėjimai Karakalos pirčių teritorijoje, buvo rasta Herkulio galva, o po 6 metų 1546 m. – likusios dalys. Skulptorius Guglielmo della Porta tarpininkavo popiežiui Pauliui III Farnezei dėl statulos dalių įsigijimo. Statula neturėjo kojų ir Guglielmo della Porta jas iškalė iš naujo. Statula buvo eksponuojama Farnezės rūmuose. Po kelerių metų už miesto ribų buvo rastos originalios statulos kojos. Mikelandželas įkalbėjo popiežių palikti Guglielmo della Porta (kuris buvo jo mokinys) kojas tam, kad parodyti anuometinių skulptorių meistriškumą, kuriuo jie gali rungtis su antikiniais autoriais. Iki 1787 m. statula liko su Guglielmo della Porta kurtomis kojomis, kurios buvo laikomos geresnėmis už originalias. XVIII a. pabaigoje originalias kojas restauravo Carlo Albacini. Guglielmo della Porta kurtos kojos eksponuojamos atskirai šalia.

Statula greitai išgarsėjo Europoje, jos graviūras sukūrė Jacob Bos ir Hendrick Goltzius, ją studijavo Rubensas. 1731 m. išmirus Farnezių vyriškajai linijai statulų kolekcija perėjo Burbonų atstovui Karoliui. Burbonai pradėjo perkėlinėti kolekcijas į Neapolį. Romos statulas 1787 m. į Neapolį perkėlė karalius Ferdinandas IV, ne be popiežiaus pasipriešinimo.. XVIII a. įtakingas menotyrininkas Johanas Joachimas Vinkelmanas laikė statulą vienu iš tobuliausių kūrinių, vaizduojančių vyrišką kūną. Nuo XVIII a. pabaigos pradėtas kritikuoti statulos raumeningumas. XX a. menotyrininkas Martin Robertson pavadino ją „išsipūtusių raumenų krūva“.

## Taip pat skaitykite

* Belvederio Apolonas
* Belvederio torsas
* Farnezės bulius

## Išnašos
Apsėstieji

**Apsėstieji** () – 1996 m. JAV sukurtas kriminalinis filmas, kuriame pagrindinius vaidmenis atliko Sharon Stone ir Isabelle Adjani. Juosta yra 1955 m. to paties pavadinimo prancūzų filmo perdirbinys.

Interneto svetainė „Rotten Tomatoes“ filmą įvertino vos 12 % teigiamų atsiliepimų, o Sharon Stone buvo nominuota Auksinei avietei kaip blogiausia nauja žvaigždė (kartu su vaidmeniu filme „Paskutinis šokis“).

## Pagrindiniai aktoriai
: *Aktorius – vaidmuo*
* Sharon Stone – Nikolė Horner
* Isabelle Adjani – Mija Baran
* Chazz Palminteri – Gajus Baranas
* Kathy Bates – detektyvė Širlė Vogel

## Turinys

Veiksmas vyksta privačioje berniukų mokykloje, kurios šeimininkė ir mokytoja Mija Baran – uždara ir bejėgė moteris, visiškai valdoma savo despoto vyro ir mokyklos direktoriaus Gajaus. Neapsikentusi žmona kartu su jo meiluže bei savo kolege Nikole nutaria atsikratyti Gajumi: nuviliojusios į namus kitame mieste jį nugirdo ir paskandina vonioje, tada kūną pargabena atgal ir įmeta į apleistą baseiną mokyklos kieme.

Po keleto dienų, radusios pretekstą, jos liepia išleisti iš baseino vandenį, tačiau kūno jame neberanda. Moterys puola į paniką ir tuo sukelia buvusios policininkės, dabar dirbančios privačia detektyve, Širlės Vogel įtarimą, kuri ima aiškintis dingusio mokyklos direktoriaus atvejį.
Monbecu

**Monbecu** (, iš ainų k. žodžio **mopet**, reiškiančio „tylią upę“) – miestas Japonijoje, Hokaido saloje, Ochotsko subprefektūroje prie Ochotsko jūros. 2013 m. duomenimis, mieste gyveno 23,8 tūkst. gyventojų.

Pro miestą nepraeina geležinkelio linija. Yra ligoninė, paštas, 2 profesinės mokyklos, 15 mokyklų, Hokaido universiteto klimatologijos tyrimų centras.

## Istorija
Nors miesto statusas Monbecu suteiktas 1954 m. liepos 1 d., įkūrimo data laikomi 1880 m.

## Geografija

## Miesto simboliai
Oficiali miesto gėlė yra raukšlėtalapis erškėtis (*Rosa rugosa*), medis – japoninis šermukšnis (*Sorbus commixta*).

## Miestų partnerystė
*  Niuportas, Oregonas, JAV (nuo 1966 m.)
*  Fairbanksas, Aliaska, JAV (nuo 1991 m.)
*  Korsakovas, Sachalino sritis (nuo 1991 m.)


Vaizdas:Mombetsu City Hall.jpg|Miesto aikštė
Saulius Stripeika

**Saulius Stripeika** (1966 m. sausio 26 d. Akmenėje, Lietuvos TSR) – Lietuvos pasienio policininkas, politikas.

## Biografija

Gimė 1966 m. Akmenėje. Nuo 1993 m. vasaros dirbo Kriminalinės paieškos poskyrio jaunesniuoju inspektoriumi. Po poros metų jau buvo pakviestas į pasienio policijos departamento struktūras. Pradėjęs tarnybą kelio praleidimo punkto viršininku, buvo pakeltas užkardos vadu, 1997 m. vasarą paskiriamas Šiaulių pasienio policijos rinktinės vado pavaduotoju, o po pusmečio tapo rinktinės vadu ir šiose pareigose dirbo penketą metų. 1995 m. baigęs Kauno kūno kultūros institutą, nuo 2002 metų S. Stripeika gilino žinias M. Riomerio universitete, 2005 m. baigė magistrantūros studijas Teisės ir valdymo fakultete. Apdovanotas Vidaus reikalų ministerijos I laipsnio atminimo ženklu „Tėvynės labui“ bei pasižymėjimo ženklu „Už pavyzdingą tarnybą“, dovanotas vardinis šaunamasis ginklas, 2003 m. pareikšta Premjero padėka. 2005 m. tapo Valstybės sienos apsaugos tarnybos vadu. 2013 m. vasarį tapo Teisingumo ministerijos viceministru.

## Šaltiniai
Peri Baras

**Peri Baras** () – administracinis rajonas šiaurinėje Birmingamo dalyje, į kurį įeina mažesnės Handsvort Vudo, Lozelso ir Yst Handsvorto, Oskoto bei Peri Baro apygardos. Žodis *Perry* kilęs iš lotynų kalbos žodžio *parva*, reiškiančio 'mažą', žodis *Barr* reiškia 'kalną'. Tai ko gero asocijuojasi su šalia esančiu Greit Baru, aukščiausia vietovės vieta.

2011 metais bendras rajono apygardose gyvenančių žmonių skaičius sudarė – 107 090. Beveik trečdalį rajono gyventojų sudarė etninės mažumos.

Gyventojų skaičius pagal apygardas:

* Handsvort Vudas – 27 749
* Lozelsas ir Yst Handsvortas – 31 074
* Oskotas – 24 615
* Peri Baras – 26 652

## Šaltiniai
Anjeza Shahini

**Anjeza Šahini** (; g. 1987 m. gegužės 4 d. Tiranoje) – albanų dainininkė. Ji atstovavo Albanijai 2004 m. Eurovizijoje su daina „The Image Of You“.

## Biografija

2003 m. Šahini dalyvavo „Festivali i këngës“ konkurse su daina „Imazhi Yt“. Jame užėmė pirmą vietą ir iškovojo teisę atstovauti Albanijai Eurovizijos dainų konkurse. Jame užėmė 7 vietą.

2008 m. rugpjūtį Anjeza Šahini išleido debiutinį albumą „Erdhi momenti“.

## Diskografija
* 2008 – *Erdhi momenti*

## Nuorodos

* 

|-
Mikroneziečiai

**Mikroneziečiai** – tarpusavyje lingvistiškai ir kultūriškai susijusi etnolingvistinė grupė, gyvenanti Okeanijoje, Mikronezijos regione. Kalba austroneziečių kalbų šeimai priklausančiomis mikroneziečių kalbomis, nors keletas kalbų (palau, čamorų, japų) priklauso kitoms malajų-polineziečių grupėms.

## Kilmė
Mikroneziečių kilmė nėra iki galo aiški. Manoma, kad jie kilę iš Malajų salyno ar Filipinų, jų patekimas į Mikroneziją yra austroneziečių migracijų dalis. Kaip ir kiti Okeanijos gyventojai, pasižymi gerais laivybos ir navigacijos sugebėjimais. Nuo polineziečių skiriasi tamsesne kūno spalva (bet ne tokia tamsia, kaip melaneziečių), iš visų Okeanijos tautų turi daugiausia mongoloidinių kūno bruožų.

## Įvairovė

Pagrindinės mikroneziečių tautos:
* Šiaurės Marianų Salos ir Guamas: čamorai, karolinai, tanapagiečiai.
* Palau: palaujiečiai, sonsoroliečiai, tobiečiai
* Mikronezijos Federacinės Valstijos: japiečiai, ulitai, voleajai, satavaliečiai, namonuitai, puluvatiečiai, paafangai, čiukiečiai, mortlokiečiai, ponapiai, kosrajiečiai, mokiliečiai, pingelapiečiai, ngatikiečiai.
* Maršalo Salos: maršaliečiai
* Nauru: nauriečiai
* Kiribatis: kiribačiai

## Kultūra
Socialinė struktūra klaninė. Klanai susidaro pagal salas, kiekvienas klanas turi savo vadą. Taip pat yra seniūnai, patarėjai. Giminės linija dažniausiai matrilinijinė.

Dėl menkos Mikronezijos salų gamtos (priešingai, nei kitur Okeanijoje, Mikronezijoje išimtinai dominuoja atolai su smulkiomis salelėmis), ūkis išvystytas silpnai. Verčiamasi žvejyba, kokosų rinkimu ir kopros gamyba, auginami duonmedžiai, jamsai, kolokazijos (taras). Renkami paukščių kiaušiniai, vietomis (pvz., Ponapėje) maistui buvo naudojami šunys.

Svarbus amatas yra valčių gamyba. Gaminamos burinės ir irklinės valtys. Burės gaminamos iš pandano lapų. Navigacijai buvo gaminamos specialios „schemos“ iš vytelių. Taip pat orientuojamasi pagal žvaigždes.

Namus mikroneziečiai tradiciškai stato iš kokospalmių medienos ir dengia pandano lapais. Kaimuose įrengiami bendri susirinkimų namai, kurie dažniausiai skirstosi į vyrų namus ir moterų namus. Tradiciškai mikroneziečių aprangą sudarė raištis ant juosmens (vyrų) ir lapų sijonas (moterų). Puoštasi gėlių vainikais.

Japo salos gyventojai naudojo girnas primenančius megalitus – akmeninius „pinigus“. Šie akmenys buvo gabenami iš Babeltuapo. Kitur kaip valiuta naudotos kriauklės. Ponapėje yra akmeninio Nan Madolio miesto griuvėsiai.

Iš menų labiausiai išvystę šokius. Mikroneziečių muzika kolektyvinė, vokalinė, skirta daugiausia epams apie keliautojus. Religija daugiausia animistinė, yra šventikai, šamanai, vykdantys gydimo, dvasių išvarymo ritualus. Dangus skirstomas į 7 sluoksnius, kur gyvena įvairios dievybės ir gaivalai. Tikima, kad mirusiųjų sielos iškeliauja į jūrą arba negyvenamas salas.
Paleotipas

**Paleotipas** ( 'senovinis' +  'atspaudas') – knyga, išspausdinta XVI a. pirmoje pusėje. Chronologiniai rėmai yra sąlyginiai, nes paleotipai greičiau žymi paskutinį perėjimo nuo rankraštinės prie spausdintos knygos etapą, kuris įvairiose šalyse pasibaigė skirtingu laiku.

Paleotipuose pasikeitė struktūriniai ir apipavidalinimo elementai, išnyko inkunabulams dar buvę būdingi rankraštinių knygų bruožai.
Paleotipuose:
* pradėjo formuotis antraštinis lapas;
* sumažėjo knygos formatas;
* suvienodinta puslapių numeracija;
* tekstuose rečiau vartoti trumpinimai.
Paleotipais laikomos ir Lietuvoje spausdintos knygos. Tai Pranciškaus Skorinos „Mažoji kelionių knygelė“ (1522 m.) ir „Apaštalas“ (1525 m.), Martyno Mažvydo „Katekizmas“ (1547 m.) ir kt.

Vilniaus universiteto bibliotekoje saugomi 1409 pavadinimų paleotipai.

## Nuorodos
* Paleotipų kolekcija Vilniaus universiteto bibliotekoje
Frandželikas

**Frandželikas** () – riešutų ir žolelių skonio likeris, nuspalvintas karamelės dažikliu, gaminamas Kanalėje (, Italija). Likeryje yra 20 % tūrio etanolio. Anksčiau likeris buvo 24 etanolio tūrio % stiprumo. Imtas gaminti XX a. 9-tą dešimtmetį. Pirkėjų dėmesį patraukė originalia butelio forma: butelis priminė vienuolį, per juosmenį susijuosusį virve. Frandželikas parduodamas dviejų dydžių buteliuose – 750 ml ir 375 ml.

Iš frandželiko gali būti gaminami kokteiliai – riešutinis martinis (*Hazelnut Martini*), Franželiko kolada (*Frangelico Colada*), frandželikas su spanguolių sultimis (*Frangelico and Cranberry Juice*). Maišant su degtine gaunamas kokteilis *Chocolate Cake*.
Frandželikas gali būti tiesiog geriamas su ledu, su sodos vandeniu, su kava.

Gamintojas aiškina, kad likeris pavadintas pagal legendinį atsiskyrėlį *Fra Angelico*, kuris išrado unikalių likerių receptų. Butelio forma labai primena pranciškono abitą, pats likeris pavadintas pagal žymų tapytoją *[[Fra Angelico]]* (m. 1455 m.), kuris buvo dominikonas. Pastarųjų rūbai buvo balti ir be persijuosimo.

Frandželikas gaminamas panašiai kaip ir kiti riešutų likeriai: riešutai sutrupinami ir maišomi su kakavos milteliais, vanile ir kitais natūraliais gardikliais, o po to paliekamas mirkti spirite. Po to, kai spiritas sugeria visą ingredientų gardį, likeris košiamas, saldinamas ir pilstomas į butelius.

Šią markę 2010 m. nupirko *[[Gruppo Campari]]*, o iki tol šią markę turėjo *[[William Grant & Sons|William Grant]]* ir *[[C&C Group]]*.

Frandželikas buvo perduotas vertinti bent trims alkoholinių gėrimų vertinimo organizacijoms:
* *San Francisko pasauliniame spiritų konkurse* (*San Francisco World Spirits Competition*),
* *Alkoholinių gėrimų bandymų institutas* (*Beverage Testing Institute*),
* ir *Vyno entuziastai* (*Wine Enthusiast*) palankiai įvertino šį gėrimą.
*Proof66*, kuris pats nevertina alkoholinių gėrimų bet apibendrina kitų ekspertų vertinimus, frangeliką apibūdino kaip *Tier 2* spiritą, kas reiškia, kad gėrimas papuola į „Labai rekomenduojamų“ (*Highly Recommended*) kategoriją.

## Nuorodos
Nočinas

**Nočinas**, *nocino* () – tirštas tamsiai rudas likeris, gaminamas Emilijos-Romanijos regione (Šiaurės Italija). Pagrindinis skoninis ingredientas – nenunokę graikiniai riešutai. Etanolyje mirkyti riešutai pašalinami, o į juodai nusidažiusį alkoholį pila sirupą. Nočinas yra aromatingas, karčiai saldus. Nočiną dažnai daro namuose – atskiri kaimai ar net šeimos neretai turi savus nočino receptus. Receptų ypatumai dažnai yra skoniniai priedai – cinamonas, gvazdikėliai ir pan. Pramoninės gamybos nočinas paprastai būna 40% stiprumo. 

Viduramžiais Italijos vienuolynai nočiną naudojo kaip medicinos priemonę.

*Ordine del Nocino Modenese* yra Spilamberte (Modenos provincija, Emilija-Romanija, Š. Italija) įsikūrusi asociacija, kuri nuo 1978 m. propaguoja tradicinį Modenos nočiną.

Nočiną gamina ir:
* Naujojoje Zelandijoje – nočinas „NutZino Walnut Liqueur“, gamina kompanija „NewZino“.
* Australijoje – gamina kompanija „Timboon Railway Shed Distillery“, įsikūrusi *Timboon* miestelyje (Viktorija).

## Nuorodos
Spilambertas

**Spilambertas** – komuna Modenos provincijoje (Emilija-Romanija, Š. Italija), esanti apie 25 km į rytus nuo Bolonijos ir apie 10 km į pietryčius nuo Modenos. 

Garsus renginys yra birželį vykstantis *Fiera di San Giovanni*, pritraukiantis į miestą daug žmonių. 

Spilambertas garsėja savo produkcija – balzaminiu actu ir kitais tipiškais regiono produktais.
Amaras (reikšmės)

Žodis ***amaras*** gali reikšti:

* amaras – amarinių antšeimio vabzdys,
* amaras – itališkas žolelių likeris,
* Amaras (*Amar*, *Ammar*) – arabiškas, pakistaniškas, indiškas, mongoliškas vardas,
* Amaras – pavardė:
** Anandynas Amaras (1886-1941 m.) – Mongolijos politikas,
** Hamadas Amaras (g. 1964 m.) – Izraelio politikas,
** Davidas Amaras – Izraelio politikas, buvęs Nešero miesto (Izraelis) meras,
* Amaras – taip vadinasi keli kaimai Irane.
Naujosios Vilnios karo belaisvių kapinės

**Naujosios Vilnios karo belaisvių kapinės** – karo belaisvių kapinės Naujojoje Vilnioje, Parko gatvėje. 22 kauburėliai žymi 1941–1943 metais žuvusių fašistinės Vokietijos stovyklos Sovietų Sąjungos karo belaisvių (tarybinių karių ir civilių) broliškus kapus. Broliškos kapinaitės su paminklu karo aukoms yra prie Respublikinės psichiatrijos ligoninės tvoros iš Linksmosios gatvės pusės.
Teritorijos plotas – 7320 m².

## Istorija
Lietuvai atgavus Vilniaus kraštą, Sovietų Sąjunga N. Vilnios ligoninėje įsirengė didelę karinę bazę, kurią paliko tik 1941 m. vokiečių spaudžiama. Šie ją pavertė belaisvių stovykla. Joje laikomų karių laidojimui vokiečiai iškart atrėžė žemės sklypą, kurį belaisviai, šaldomi ir marinami, greitai užpildė (mirė apie 4 500 kalinių). Yra duomenų, kad karo aukų Naujojoje Vilnioje būta keliskart daugiau.

2006 m. atlikti kapinių restauracijos darbai Rusijos lėšomis.

2010 m. kapinių būklė buvo patenkinama.

## Šaltiniai

## Literatūra
* Kultūros vertybės byla IV 1. N. Vilnia, belaisvių kapinės. KPC paveldosaugos biblioteka.
* Lietuvos TSR kultūros paminklų sąrašas. Vilnius, 1973, p. 33
* Masinės žudynės Lietuvoje (1941–1944). Vilnius, 1965, d. 1, p. 226.
* REKEŠIUS, Jonas. Tarybinių karo belaisvių kapinės. Iš Lietuvos TSR istorijos ir kultūros paminklų sąvadas. Vilnius, 1988, t. 1, p. 380–381.
* Vilnius. Naujoji Vilnia = Вильнюс. Науейи-Вильня: [apie tarybinių karių kapines Naujojoje Vilnioje] – Iliustr. – Gretut. tekstas liet., rus. // Atminimo knyga. Vilnius, 2006, p. 58.

## Nuorodos

* Fašistinės Vokietijos stovyklos Sovietų Sąjungos karo belaisvių palaidojimo vieta
Tipografika

**Tipografika** ( 'atspaustas' +  'nupieštas') – spaudinio apipavidalinimas tipografinėmis priemonėmis, meniškai išdėstant rinktą tekstą, parenkant šriftą, popierių, spaudos techniką, teksto toninį intensyvumą, jo dalių proporcijas ir ritmą puslapyje. Esminis tipografikos principas yra derinti informacinį ir meninį leidinio aspektus – vizualine menine kalba išreikšti racionalią informaciją.

Kaip savarankiška mokslo ir meno šaka, tipografija ėmė formuotis XIX a. pabaigoje, o pirmaisiais XX a. dešimtmečiais buvo apibrėžti teoriniai šios disciplinos pagrindai. Nepaisant to iki šiol nėra sutariama dėl termino reikšmės. *Arts&Crafts* judėjimas tipografiką laikė meno atšaka, o konstruktyvizmo, Bauhauzo šalininkai ją siejo su mokslu ir taisyklių supratimu.
Rachel McAdams

**Reičelė Ana MakAdams** (; g. 1978 m. lapkričio 17 d.) – Kanados aktorė.

2001 m. baigusi ketverių metų teatro programą Jorko universitete, MakAdams iš pradžių dirbo Kanados televizijoje bei atliko vaidmenis filmuose „My Name Is Tanino“, „Perfect Pie“ (už kurį pelnė Genie apdovanojimą) ir „Slings and Arrows“ (už kurį jai įteiktas Gemini apdovanojimas).

Holivudo kine ji debiutavo 2002 m. nusifilmavusi filme „The Hot Chick“. MakAdams išgarsėjo po to, kai 2004 m. suvaidino vaidmenis paauglių komedijoje „Naujokė“ ir romantinėje dramoje „Užrašų knygelė“. 2005 m. ji vaidino romantinėje komedijoje „Slėpkit pamerges!“, psichologiniame trileryje „Naktinis reisas“ ir šeimyninėje dramoje „Sveika, sužadėtine!“. Ji buvo nominuota geriausios kylančios žvaigždės BAFTA apdovanojimui. Tačiau 2006–2007 m. MackAdams pasitraukė iš viešumos ir tuo laikotarpiu atsisakė pagrindinių vaidmenų tokiuose pelninguose filmuose kaip „Ir velnias dėvi Prada“. 2008 m. sugrįžo į kino ekranus su nežymiais vaidmenimis filmuose „Married Life“ ir „The Lucky Ones“. Į viešumą vėl iškilo 2009 m. nusifilmavusi politiniame trileryje „Tikroji padėtis“, mokslinės fantastikos romantiniame filme „Keliautojo laiku žmona“ ir veiksmo-nuotykių filme „Šerlokas Holmsas“. Aktorės prestižas pakilo po to, kai ji nusifilmavo 2010 m. filme „Labas rytas“. 2011 m. ji vaidino romantinėje komedijoje „Vidurnaktis Paryžiuje“ ir atliko epizodinį vaidmenį filme „Šerlokas Holmsas. Šešėlių žaidimas“. 2012 m. ji vaidino romantinėje dramoje „Meilės priesaika“. 2013 m. MakAdams suvaidino romantinėje dramoje „To the Wonder“, erotiniame trileryje „Nuodėminga aistra“ ir romantinėje komedijoje „Laiko tiltas“.

## Filmografija
* 2002: *My Name is Tanino*
* 2002: *Guilt by Association*
* 2002: *The Hot Chick*
* 2004: *Mean Girls*
* 2004: *[[Užrašų knygelė (filmas)|Užrašų knygelė]]*
* 2005: *Wedding Crashers*
* 2005: *Red Eye*
* 2005: *The Family Stone*
* 2007: *Married Life*
* 2008: *The Lucky Ones*
* 2009: *[[Tikroji padėtis]]*
* 2009: *[[Keliautojo laiku žmona]]*
* 2009: *[[Šerlokas Holmsas (2009 filmas)|Šerlokas Holmsas]]*
* 2010: *Morning Glory*
* 2011: *Midnight in Paris*
* 2011: *[[Šerlokas Holmsas. Šešėlių žaidimas]]*
* 2012: *The Vow*
* 2012: *[[Nuodėminga aistra]]*
* 2012: *To the Wonder*
* 2013: *[[Laiko tiltas]]*
* 2014: *A Most Wanted Man*
* 2014: *Take Me To The River*
*2015:  *Southpaw*

## Nuorodos

*
Liane Augustin

**Liane Augustin** (1927 m. lapkričio 18 d. – 1978 m. balandžio 30 d.) – Vokietijos-Austrijos dainininkė ir aktorė.

Atstovavo Austrijai 1958 m. Eurovizijos dainų konkurse su daina „Die ganze Welt braucht Liebe“. Daina su 8 taškais užėmė 5 vietą.

## Diskografija
* Orient-Express (1952)
* The Bohème Bar (1953)
* A Continental Cocktail (1953)
* Café Continental (1954)
* Glowing Embers (1955)
* Berlin Cabaret Songs (1955)
* Vienna Midnight (1956)
* Rendezvous avec Liane (1956)
* Paris Midnight (1956)
* Die Dreigroschenoper (1956)
* Embraceable you (Liane sings George Gershwin; 1957)
* Winter Wonderland (1957)
* Vienna by Night (1957)
* Paris After Midnight (1957)
* Night and Day (Songs of Cole Porter; 1958)
* April in Paris (1962)

## Filmografija
* Die Fiakermilli (1953)
* Lavendel (1953)
* Der rote Prinz (1954)
* …und wer küßt mich? (1956)
* Liebe, die den Kopf verliert (1956)
* Licht auf der Piazza (1962)

## Nuorodos

* Liane Augustin IMDB svetainėje

|-
Gemini apdovanojimai

**„Gemini“ apdovanojimai** () teikti Kanados kino ir televizijos akademijos už išskirtinius pasiekimus Kanados televizijos srityse.

Pirmą kartą surengti 1986 m. ir pakeitė ACTRA apdovanojimus. Ceremonijos metu apdovanojimai išdalyti net 87 kategorijose, taip pat įteikti ir specialūs apdovanojimai, tokie kaip apdovanojimas už gyvenimo pasiekimus.

2012 m. balandžio mėn. Kanados kino ir televizijos akademija paskelbė, jog „Gemini“ apdovanojimai, kartu su Genie apdovanojimais, yra nutraukiami ir bus pakeisti nauja apdovanojimų ceremonija, žinoma Kanados ekrano apdovanojimų vardu, kuri bus dedikuota visoms Kanados medijų formoms, įskaitant televiziją, kiną ir skaitmenines medijas.

„Gemini“ apdovanojimai apžvelgdavo tik produkciją anglų kalba. Akademija taip pat organizuoja atskirą apdovanojimų ceremoniją, pavadinimu Prix Gémeaux, kuri skirta produkcijai prancūzų kalba.

## Išnašos

## Nuorodos
* Oficiali svetainė
* Kanados kino ir televizijos akademijos tinklalapis
Genie apdovanojimai

**„Genie“ apdovanojimai** () teikti Kanados kino ir televizijos akademijos už išskirtinius pasiekimus Kanados kino srityse. Nuo 1949 iki 1979 m. apdovanojimai vadinti Kanados kino apdovanojimų vardu (taip pat dar buvo žinomi kaip *„Etrog“ apdovanojimai*, taip pagerbiant skulptorių Sorel Etrog, sukūrusį apdovanojimų statulėlės dizainą). 1980 m. pervadinti į „Genie“ apdovanojimus.

Kandidatai į apdovanojimų laureatus buvo atrenkami iš Kanados filmų savininkų ar jų atstovų pateiktų pasiūlymų, atsižvelgiant į kriterijus, išdėstytus *„Genie“ apdovanojimų taisyklių ir nuostatų* brošiūrose, kurias gaudavo akademijos ir kino pramonės nariai. Lygių asmenų žiuri, suburta iš akademijos savanorių, susirinkdavo atrinkti pasiūlymus ir išrinkti nominantų grupes. Tada akademijos nariai balsuodavo už šias nominacijas.

„Genie“ apdovanojimai 1979–2003 m. transliuoti per CBC televiziją, vėliau persikėlė į CHUM Limited tinklą. Nuo to laiko, kai „CTVglobemedia“ įsigijo CHUM Limited, „Genie“ apdovanojimai 2008 m. transliuoti „Canwest Global“ kanalais E ir IFC. Paskutinė apdovanojimų ceremonija (2011–2012) rodyta per CBC.

2012 m. akademija pranešė, jog „Genie“ apdovanojimai bus sujungti su seseriniais „Gemini“ apdovanojimais ir sudarys naują apdovanojimų ceremoniją, pavadintą Kanados ekrano apdovanojimai.

## Apdovanojimų kategorijos

## Specialus „Genie“ apdovanojimas
Specialus „Genie“ apdovanojimas teiktas nereguliariai asmenims už gyvenimo pasiekimus ar svarbius karjeros įvykius.

## Išnašos

## Nuorodos
* Oficiali svetainė 
* Kanados kino ir televizijos akademijos tinklalapis
Jonathan Hyde

**Džonatanas Haidas** (*Jonathan Hyde*; g. 1948 m. gegužės 21 d.) – Australijos teatro ir kino aktorius, vaidinęs įvairiuose Holivudo filmuose, kaip Karališkosios Šekspyro trupės narys vaidina teatre.

Gimė Brisbane, bet vėliau persikėlė į Angliją. Baigė Karališkąją dramos meno akademiją (Londonas). Vaidino antraeilius vaidmenis įvairiuose nuotykiniuose filmuose, istorinėse dramose. Žymiausi jo vaidmenys yra J. Bruce Ismay filme „Titanikas“, egiptologas Allen Chamberlain filme „Mumija“, medžiotojas Van Pelt filme „Džiumandži“ bei antropologas Warren Westridge filme „Anakonda“.

Džonatanas Haidas vedęs škotų operos dainininkę Isobel Buchanan.

## Filmografija

## Nuorodos
* IMDB profilis
Zigmantas Citavičius

**Zigmantas Citavičius** (1833 m. rugpjūčio 11 d. Padubysyje, Rusijos imperija – 1863 m. balandžio 6 d. Tytuvėnuose, Rusijos imperija) – dvarininkas, 1863 m. sukilimo dalyvis, Raseinių apskrities karinis viršininkas.

## Biografija

Gimė 1833 m. rugpjūčio 11 d. Padubysyje, tėvas Stanislovas Citavičius, motina Vincenta Marchlevičiūtė. Baigė Sankt Peterburgo kadetų mokyklą ir įstojo į kavalerijos dalinius. 1853 m. suteiktas karininko laipsnis. 1856 m. mirus tėvui grįžo prižiūrėti šeimos žemių, apsigyveno Šaukoto dvare. Prasidėjus 1863 m. sukilimui paskirtas Raseinių apskrities kariniu viršininku. Būdamas viršininku rūpinosi gyventojų apginklavimu bei ginklų pirkimu iš Prūsijos karalystės. Tytuvėnų miške subūręs 300 vyrų būrį, už kelių kilometrų nuo miestelio, ant Tytuvos upelio kranto, vietovėje, vadinamoje Čigonpieve buvo įsitvirtinę ir ruošėsi švęsti Velykas, bet vietinio valstiečio išduoti, buvo rusų kuopos surasti ir apsupti. Rusijos kariuomenė sužinojusi apie stovyklos vietą balandžio 5 d. pradėjo stovyklos puolimą. Kitą dieną per kautynes žuvo pats Z. Citavičius ir 40 jo bendražygių. Taip pat žuvo jo adjutantas Stankevičius, 5 sukilėliai pateko į nelaisvę. Priešas paėmė 50 šautuvų, 35 dalgius, kardų ir kitų reikmenų. Likusius sukilėlius surinko Z. Citavičiaus būryje kavalerijai vadovavęs Mykolas Puidokas (buvęs Tytuvėnų dvaro ekonomas). Tytuvėnų regioniniame parke yra paminklinis akmuo, pastatytas 1968 metais. Jis žymi sukilėlių palaidojimo vietą. Kelias, vedantis prie kapo, pavadintas sukilėlių keliu. Viena ilgiausių Tytuvėnų gatvių 1992 m. savivaldybės sprendimu pavadinta Zigmanto Citavičiaus vardu.


Vaizdas:BZN Saukotas memorial 2 front.JPG|Paminklas šalia Šaukoto bažnyčios Z. Citavičiui ir jo bendražygiams
Vaizdas:2011 04 23Tytuvėnai20.JPG|Z. Citavčiaus palaidojimo vieta


## Šaltiniai
Amrish Puri

**Amrišas Puris** (;  1932 m. birželio 22 d. – m. 2005 m. sausio 12 d.) – žymus Indijos kino ir teatro aktorius. Jis buvo vienas svarbiausių Indijos teatro judėjimo veikėjų (dirbo su režisieriais Satyadev Dubey, Girish Karnad). Vaidino daugiausia pagrindinio antagonisto roles įvairiuose hindi filmuose, taip pat Holivudo filmuose „Gandis“ bei „Indiana Džounsas ir lemties šventykla“.

## Biografija
Amrišas Puris gimė Pandžabe, Navanšahro miestelyje. Jo brolis Madan Puri taip pat tapo aktoriumi. Vėliau Amrišas išvyko į Šimlą, kur baigė kolegiją. Kaip ir brolis, išvyko į Bombėjų, kur siekė tapti aktoriumi. Ten įsitvirtinti nepavyko, todėl dirbo draudimo agentūroje bei vaidino „Prithvi“ teatre. Ten išgarsėjo, 1979 m. laimėjo Dainų ir šokių akademijos apdovanojimą. Po to pradėtas kviesti į kiną.

Amrišas Puris vaidino daugiausia Bolivudo filmuose, nors taip pat atliko vaidmenų ir filmuose kanadų, marathų, pandžabų, malajalių, tamilų, telugų kalbomis. Iš viso suvaidino daugiau nei 400 filmų. Holivudo filmuose atliko Chano vaidmenį filme „Gandis“ (1982 m.) bei pagrindinio antagonisto, Kali kulto žynio Molaramo vaidmenį filme „Indiana Džounsas ir lemties šventykla“ (1984 m.). Indų filmuose bene žymiausias jo vaidmuo buvo generolas Mogambo filme *[[Mr. India]]* (1987 m.). Styvenas Spilbergas Amrišą Purį įvardino kaip savo mėgstamiausią filmų antagonistą.

## Apdovanojimai
* 1968: Maharaštros valstijos dramos konkursas
* 1979: Šokių ir dainų akademijos apdovanojimas
* 1986: Filmfare geriausio antraplanio aktoriaus apdovanojimas, *Meri Jung*
* 1991: Maharaštros valstijos Gaurav Puraskar
* 1994: Sidnėjaus filmų festivalis, geriausias aktorius&nbsp;– *Suraj Ka Satvan Ghoda*
* 1994: Singapūro tarptautinis filmų festivalis, geriausias aktorius&nbsp;– *Suraj Ka Satvan Ghoda*
* 1997: Filmfare geriausio antraplanio aktoriaus apdovanojimas, *Ghatak*
* 1997: Star Screen geriausio antraplanio aktoriaus apdovanojimas, *Ghatak*
* 1998: Filmfare geriausio antraplanio aktoriaus apdovanojimas, *Virasat*
* 1998: Star Screen geriausio antraplanio aktoriaus apdovanojimas, *Virasat*

## Nuorodos
* IMDB profilis
* Amrišo Purio epizodas iš filmo ''Mr. India''
* Amrišo Purio epizodas iš filmo ''The Temple of Doom''
* Amrišo Purio epizodas iš filmo ''Nagina''
Serhijus Arbuzovas

**Serhijus Henadijovyčius Arbuzovas** (; g. 1976 m. kovo 24 d. Donecke) – Ukrainos buvęs laikinasis premjeras ir  vicepremjeras.

## Biografija
Baigė Donecko nacionalinį universitetą.

2003–2010 m. buvo Ukrainos verslo banko direktorius.

2005 m. tapo Mūsų Ukraina partijos nariu, kuriai iki šiol vadovauja buvęs Ukrainos prezidentas Viktoras Juščenka. 2006 m. kandidatavo į Donecko miesto tarybą, bet nesėkmingai.

2010 m. tapo Ukrainos nacionalinio banko pirmininku.

2012 m. Ukrainos prezidentas Viktoras Janukovičius patvirtino politiką naujuoju Ukrainos vicepremjeru.

2014 m. Ukrainos premjerui Mykolui Azarovui atsistatydinus, S. Arbuzovas tapo laikinuoju valstybės premjeru. 

|-
Tim Curry

**Timas Karis** (*Tim Curry*; g. 1946 m. balandžio 19 d.) – Anglijos kino ir teatro aktorius, kompozitorius, įgarsintojas, dainininkas. Įvairiuose Holivudo filmuose dažniausiai vaidino antagonistinius vaidmenis.

Gimė kaime šalia Voringtono (Češyras). Vaikystėje buvo operos solistu (diskantas). Birmingamo universitete baigė anglų kalbos ir dramos studijas. Išgarsėjo dalyvaudamas „The Rocky Horror Show“ pasirodymuose. Tapo Holivudo filmų aktoriumi, kur dažniausiai vaidino neigiamus personažus įvairiose komedijose ir nuotykiniuose filmuose („Vienas namuose“, „Mapetų lobių sala“, „Trys muškietininkai“, „Kongas“, „Čarlio angelai“). Taip pat yra suvaidinęs kelete serialų.

Timas Karis yra žymus animacinių filmų, videožaidimų įgarsintojas. Yra įrašęs 3 roko stiliaus albumus, kur perdainavo įvairių atlikėjų kūrinius.

2002 m. nominuotas „Grammy“ apdovanojimui geriausio sakytinio albumo kategorijoje (už „The Bad Beginning“ įgarsinimą).

## Diskografija

* *Read My Lips* (1978 m.)
* *Fearless* (1979 m.)
* *Simplicity* (1981 m.)

## Filmografija

Svarbesni vaidmenys:
* Dr. Frank N. Furter (*[[The Rocky Horror Picture Show]]*, 1975 m.)
* Rooster Hannigan (*Annie*, 1982 m.)
* Tamsa („Legenda“, 1985 m.)
* Wadsworth („Mįslė“, 1985 m.)
* Dr. Yevgeniy Petrov („Raudonojo Spalio medžioklė“, 1990 m.)
* Dr. Thornton Poole („Oskaras“, 1991 m.)
* Mr. Hector („Vienas namuose 2: pasiklydęs Niujorke“, 1992 m.)
* Mr. Jigsaw („Kvaišos detektyvai“, 1993 m.)
* Kardinolas Rišeljė („Trys muškietininkai“, 1993 m.)
* Farley Claymore („Šešėlis“, 1994 m.)
* Herkermer Homolka („Kongas“, 1995 m.)
* John Silver („Mapetų lobių sala“, 1996 m.)
* Gomez Addams („Adamsų šeimynėlės susitikimas“, 1998 m.)
* Roger Corwin („Čarlio angelai“, 2000 m.)
* Professor Oldman („Pats baisiausias filmas 2“, 2001 m.)
* Matthew Hope („Ritualas“, 2001 m.)
* Teodosijus II („Hunas Atila“, 2001 m.)
* Thurman Rice („Kinsis“, 2004 m.)
* Prof. Alexander Monro (*Burke and Hare*, 2010 m.)

## Nuorodos
* IMDB profilis
Kanjakumari

**Kanjakumari** () – miestas pačiuose Indijos pietuose, Tamilnade, Indijos vandenyno pakrantėje, ties pietiniu Indostano pusiasalio tašku (Komorino kyšuliu), 85 km į pietus nuo Tiruvanantapuramo. Yra geležinkelio stotis. Svarbus turistinis ir religinis centras. Yra keletas paplūdimių. Stovi paminklas tamilų poetui Tiruvaluvarui, Svamio Vivekanandos memorialas. Yra keletas hinduistų šventyklų, iš kurių svarbiausia šaktistinė Deivės Kumari šventykla, bažnyčia. Netolimoje Sučindramo gyvenvietėje yra Thanumalajano šventykla.

Ties Kanjakumari į jūrą paleisti Mahatma Gandžio palaikai, čia 1892 m., prieš išvykdamas į savo misiją meditavo Svamis Vivekananda.

## Istorija

Komorino kyšulys minimas romėnų, graikų šaltiniuose. Minima, kad jis buvęs perlų gavybos centras prie Manaro įlankos. Pasak legendos, 52 m. čia atvykęs apaštalas Tomas. Miestas buvo valdomas įvairių Pietų Indijos dinastijų, čia gyveno musulmonų, džainų, hinduistų bendruomenės. XVI a. čia veikė katalikų misionierius Pranciškus Ksaveras. Kolonijiniais laikais miestas buvo žinomas kaip ***Kabo Komorinas*** (, ). Panaikinus Travankorą, prijungtas prie Tamilnado ir pervadintas pagal vietinę deivę Kanjakumari (iš sanskrito: „jauna mergelė“).


File:Kanyakumari Temple.JPG|Deivės Kumari šventykla
File:Thiruvalluvar Statue 1.JPG|Tiruvaluvaro paminklas
File:Vivekananda Memorial - Kanyakumari - India.JPG|Vivekanandos memorialas
File:Kanyakumari tre mari.JPG|Komorino kyšulio galas


## Šaltiniai
Kazimieras Citavičius

**Kazimieras Citavičius** (1841 m. rugpjūčio 5 d. Padubysyje, Rusijos imperija – 1930 m. balandžio 4 d. Vilniuje, Antroji Lenkijos Respublika) – dvarininkas, 1863 m. sukilimo dalyvis.

## Biografija

Gimė 1833 m. rugpjūčio 11 d. Padubysyje, tėvas Stanislovas Citavičius, motina Vincenta Marchlevičiūtė. 1855 m. pradėjo mokytis Sankt Peterburgo kadetų mokykloje, baigė 1862 metais. Prasidėjus 1863 m. sukilimui prisijungė prie Jokūbo Geištoro vadovaujamų sukilėlių, vėliau prisijungė prie brolio Zigmanto Citavičiaus vadovaujamų sukilėlių. Po 1863 m. balandžio 6 d. mūšio, kurio metu žuvo brolis, sugebėjo pabėgti ir prisijungė prie Jablonskio pulko, kur pasivadino *Antanu Chrustausku*. 1863 m. balandžio viduryje kautynėse prie Šakviečio buvo sužeistas ir paimtas į rusų nelaisvę. 

Po sunkių galvos sužeidimų buvo gydomas Tauragės, Raseinių ir Kauno ligoninėse. 1865 m. liepos 13 d. buvo išaiškinta jo tikroji tapatybė ir po 1866 m. birželio 25 d. teismo buvo nuteistas sušaudymui, tačiau medicininė komisija vėliau atšaukė šį sprendimą ir K. Citavičius buvo išsiųstas į katorgą Nerčinske. 1874 m. atleistas nuo sunkaus darbo, o 1880 m. leista grįžti į Lietuvą, tačiau dėl finansinio nepritekliaus toliau dirbo įvairiose gamyklose prie Volgos upės bei Maskvos ir Žemutinio Naugardo geležinkelio stotyse, kol galiausiai grįžo į Vilnių, kur įsidarbino Vilniaus žemės banke. Vilniuje susituokė su Adele Lopataite (1864-1924). Už dalyvavimą sukilime apdovanotas Lenkijos Nepriklausomybės kryžiaus ordinu. Mirė 1930 m. balandžio 4 d. Vilniuje, palaidotas Rasų kapinėse.

## Nuorodos
* Nuotrauka.

## Literatūra

* Szacki P: Cytowicz Kazimierz (1841–1930). W: Polski Słownik Biograficzny tom 4. PAU, 1930, s.  132–133.
* Nasierowski T. Choroba Kazimierza Cytowicza (Antoniego Chrustowskiego) – przypadek katatonii ukazujący trudności diagnostyczno-terapeutyczne oraz myślenie kliniczne w okresie przed Kahlbaumem. „Postępy Psychiatrii i Neurologii”. 7 (2), s. 215-234, 1998.
Meir Atlas

**Meiras Atlasas** (1848 m. Baisogaloje, Rusijos imperija – 1926 m. Šiauliuose, Lietuva) – rabinas, mokytojas, vienas iš Telšių ješivos įkūrėjų.

## Biografija

Gimė 1848 m. Baisogaloje. 1875 m. kartu su rabinais Zvi Yaakov Oppenheim, Shlomo Zalman Abel ir Ovadyah Lachman įkūrė Telšių ješivą. Dirbo rabinu Liepojoje, Salantuose, Kobryne kol galiausiai 1904 m. tapo Šiaulių rabinu, kur ir mirė 1926 metais. 

## Šaltiniai
Estanislao Shilinsky Bachanska

**Stanislovas Šilinskis Bachanska** (1911 m. Baisogaloje, Rusijos imperija – 1985 m. rugsėjo 27 d. Meksike, Meksika) – Lietuvos žydų kilmės Meksikos cirko artistas, aktorius, komediantas.

## Biografija

Gimė 1911 m. Baisogaloje. Į Meksiką atvyko kartu su broliu kaip Sovietų Sąjungos cirko artistais ir nusprendė čia pasilikti bei prisijungė prie cirko *Carpa Valentina*. 1929 m. susipažino su Mario Fortino Alfonso Moreno Reyes, kuriam padėjo pasirengti *Cantinflas* vaidmeniui, kuris tapo vienu iš žymiausių XX a. Meksikos kino vaidmenų, o pats aktorius tapo vienu garsiausių Meksikos aktorių. S. Šilinskis vedė M. Moreno žmonos Valentinos Ivanovos seserį Olgą Ivanovą. 1937 m. Šilinskis suvaidino pirmajame savo filme No te engañes corazón. Nuo 1949 m. iki 1975 m. kartu su Manuel Palacios Sierra kūrė savo filmus. Buvo geras dainininkas, mokėjo groti gitara ir smuiku bei jo išvaizda buvo netipiška meksikiečių komikams. 

## Filmografija
* *[[No te engañes corazón]]* (1937)
* *[[Jengibre vs Dinamita]]* (1939)
* *[[Cantinflas boxeador]]* (1940)
* *[[Cantinflas y su prima]]* (1940)
* *[[Ahí está el detalle]]* (1940)
* *[[El gendarme desconocido]]* (1941)
* *[[Ni sangre, ni arena]]* (1941)
* *[[Los tres mosqueteros]]* (1942)
* *[[El circo (película)|El circo]]* (1942)
* *[[Romeo y Julieta (película)|Romeo y Julieta]]* (1943)
* *[[Gran Hotel (película)|Gran Hotel]]* (1944)
* *[[Un día con el diablo]]* (1945)
* *[[Soy un prófugo]]* (1946)
* *[[¡A volar joven!]]* (1947)
* *[[Fíjate qué suave]]* (1948)
* *[[Dos de la vida airada]]* (1948)
* *[[Pobres pero sinvergüenzas]]* (1949)
* *[[Nosotros los rateros]]* (1949)
* *[[Vivillo desde chiquillo]]* (1951)
* *[[Ahí vienen los gorrones]]* (1953)
* *[[Las nenas del siete]]* (1955)
* *[[Pancho López]]* (1957)
* *[[Dos criados malcriados]]* (1960)
* *[[Autopsia de un fantasma ]]* (1968)

## Scenarijai

* *[[Siempre listo en las tinieblas]]* (1939)
* *[[Cantinflas boxeador]]* (1940)
* *[[Cantinflas y su prima]]* (1940)

## Nuorodos

* Profilis www.imdb.com;
* Šilinskio ir Manolino pasirodymas www.youtube.com.

## Šaltiniai
Vimeo

**„Vimeo“** – vaizdo įrašų dalinimosi socialinis tinklas, orientuotas į kūrybinių industrijų darbuotojus. „Vimeo“ apsilanko daugiau nei 280 mln. lankytojų per mėnesį. Turi per 70 mln. prisiregistravusių vartotojų. Įkurtas 2004 m. 2021 m. tapo akcine bendrove.

2007 m. „Vimeo“ įmonė pirmoji pradėjo teikti aukštos raiškos vaizdo įrašų () atkūrimo paslaugas. Dėl šios priežasties čia pradėjo telktis kinematografijos profesionalai, „YouTube“ vėliau pradėjo siūlyti šią paslaugą. Nuo 2016 m. atkuria itin aukštos raiškos vaizdo įrašus (), šią paslaugą pateikė vėliau nei „YouTube“.

„Vimeo“ platforma pasižymi žmonių kuruojamu turiniu, pirmajame puslapyje skelbiami „Vimeo“ darbuotojų atrinkti filmai (*Vimeo Staff Picks*). Kitaip nei „YouTube“ tinkle „Vimeo“ platformoje vlogai yra nepopuliari vaizdo įrašų kategorija, kurioje daugiausia peržiūrų sulaukia trumpi iki 30 minučių trukmės nepriklausomų kūrėjų filmai, reklamos pelnę Kanų kino, „Kanų liūtų“ ir kitų festivalių apdovanojimus. Yra ir nepriklausomų kanalų („Nowness“). Joje nėra blaškančių, pertraukiančių vaizdo įrašus reklamų. Turi apie 900 tūkst. privačių ir verslo klientų, kurie moka už prieglobos, redagavimo ir kitas profesionalams skirtas paslaugas. Taip pat turi transliavimo internetu platformą (*Vimeo on Demand*), teikiančią kūrėjams galimybę parduoti filmus, laidas ir kt. Be to, teikia ir kitus transliavimo internetu paslaugų paketus.

## Išnašos

## Nuorodos
* „Vimeo Staff Picks“ kanalas
* „Vimeo“ kategorijos
* „Vimeo“ kanalai
* „Nowness“ kanalas
SoundCloud

**SoundCloud** – garso įrašų dalinimosi socialinis tinklas. Šis socialinis tinklas buvo įkurtas 2008 m. 

„SoundCloud“ skelbia, jog turi daugiau nei 175 mln. bent kartą per mėnesį apsilankančių klausytojų, tačiau prisijungiančių vartotojų skaičiaus neatskleidžia. „SoundCloud“ yra vienas iš 200 lankomiausių interneto puslapių pasaulyje.

## Išnašos
Vytautas Strolia (1992)

**Vytautas Strolia** (g. 1992 m. lapkričio 28 d. Anykščiuose) – Lietuvos slidininkas ir biatlonininkas, olimpietis.

## Biografija
2014 m. sportininkas pateko į 2014 m. žiemos olimpines žaidynes. Olimpiadoje sportininkas užėmė 67-ą vietą skiatlono rungtyje ir 70-ą vietą sprinto ir masinio starto varžybose. Po olimpiados perėjo į biatloną. 2018 m. žiemos olimpinėse žaidynėse užėmė 49-ą vietą sprinto rungtyje, 43-ą persekiojimo rungtyje ir 82-ą vietą individualiose varžybose. Kartu su Lietuvos rinktine užėmė 19-ą vietą mišrių estafečių varžybose.

2022 m. sausio 13 d. pasaulio taurės etape Rūpoldinge Strolia užėmė 4-ą vietą. Tai aukščiausias Lietuvos biatlonininkų pasiekimas istorijoje.

## Lygumų slidinėjimo rezultatai

## Biatlono rezultatai

### Pasaulio čempionatai

### Olimpinės žaidynės

## Šaltiniai

## Nuorodos

*Strolia FIS puslapyje
Ingrida Ardišauskaitė

**Ingrida Ardišauskaitė** (g. 1993 m. sausio 17 d. Utenoje) – Lietuvos slidininkė, olimpietė.

2014 m. sportininkė pateko į 2014 m. žiemos olimpines žaidynes, po kurių nutraukė sportinę veiklą.

## Pasiekimai

## Šaltiniai

*Ardišauskaitė FIS puslapyje
Ieva Januškevičiūtė

**Ieva Januškevičiūtė** (g. 1994 m. rugsėjo 22 d. Vilniuje) – Lietuvos kalnų slidininkė, olimpietė. Pirmoji Lietuvos kalnų slidininkė moteris olimpiadoje.

## Biografija
Treniruotes pradėjo Žiemos trasoje, Vilniuje su klubu „Kalnų ereliai“. Pirmoji trenerė - Jennifer Virškus.

2012 m. Italijoje 18-metė tapo geriausią rezultatą moterų varžybose kada nors pasiekusia Lietuvos kalnų slidininke - 104,7 FIS taškai. Vėliau sportininkė rezultatą pagerinus.

2013 m. atstovavo Lietuvai pasaulio čempionate, kuriame slalomo rungtyje nebaigė trasos, o slalomo milžino rungtyje užėmė 72-ą vietą.

2014 m. sportininkė pateko į 2014 m. žiemos olimpines žaidynes ir tapo pirmąja Lietuvos atstove moterimi kalnų slidinėjime olimpiados istorijoje. Didžiojo slalomo rungties pirmajame nusileidime sportininkė buvo 71-a, bet antro nusileidimo nugriuvus nebaigė ir galutinės vietos neužfiksavo. Slalomo rungties pirmajame nusileidime Januškevičiūtė pametė slidę ir distancijos baigti negalėjo.

## Pasiekimai

## Šaltiniai
*Januškevičiūtė FIS puslapyje
Rokas Zaveckas

**Rokas Zaveckas** (g. 1996 m. balandžio 15 d. Vilniuje) – Lietuvos kalnų ir akrobatikos slidininkas, olimpietis. 

## Biografija
2014 m. sportininkas pateko į 2014 m. žiemos olimpines žaidynes. Olimpiadoje sportininkas užėmė 63-ią vietą didžiojo slalomo rungtyje.

2023 m. tapo pirmuoju lietuviu dalyvavusiu pasaulio akrobatinio slidinėjimo čempionate. Kroso rungtyje lietuvis užėmė paskutinę 39-ą vietą.

## Pasiekimai

## Šaltiniai

## Nuorodos
*Zaveckas FIS puslapyje
Russell Crowe

**Raselas Aira Krou** (; g. 1964 m. balandžio 7 d.) – Naujosios Zelandijos ir Australijos aktorius, kino prodiuseris ir muzikantas. Tarptautinės bendruomenės dėmesio sulaukė po to, kai 2000 m. suvaidino Romos generolo Maksimo Decimo Meridijaus vaidmenį istoriniame epe „Gladiatorius“, kurį režisavo Ridlis Skotas. Už šį vaidmenį Krou pelnė Oskaro, Kino transliuotojų kritikų asociacijos, Empire ir Londono kino kritikų rato apdovanojimus bei dar 10 kitų nominacijų.

1999 m. Krou suvaidino tabako įmonės veiklos demaskuotojo Džefrio Vigando vaidmenį filme „Informatorius“, už kurį pelnė penkis apdovanojimus geriausio aktoriaus kategorijoje ir kitas septynias nominacijas. 2001 m. Krou įsikūnijo į matematiko ir Nobelio premijos laureato Džono F. Nešo vaidmenį biografiniame filme „Nuostabus protas“ ir už jį buvo apdovanotas daugeliu apdovanojimų, įskaitant BAFTA, Auksinį gaublį ir Ekrano aktorių gildijos apdovanojimą. Aktorius turi savo žvaigždę Holivudo šlovės alėjoje.

## Šeima
Krou tėvai, Jocelyn Yvonne (mergautinė pavardė Wemyss) ir John Alexander Crowe, abu dirbo filmavimo aikštelės maisto ir gėrimų tiekėjais; jo tėvas taip pat buvo viešbučio valdytojas. Krou senelis iš motinos pusės, Stan Wemyss, buvo kinematografas, kuriam buvo suteiktas Britų imperijos ordino nario titulas už Antrojo pasaulinio karo filmuotą medžiagą.

Kai Raselui buvo ketveri, jo šeima persikėlė gyventi į Sidnėjų, Naujojo Pietų Velso valstiją (Australija), kur tėvai toliau siekė karjeros. Raselui sukakus 14, šeima grįžo į Naująją Zelandiją, kur jis pradėjo lankyti *Auckland Grammar School* mokyklą. Sulaukęs 16, Raselas metė mokslus ir nutarė siekti aktoriaus karjeros.

## Karjera
Patartas savo gero draugo Tom Sharplin, Krou karjerą XX a. 9-ąjį dešimtmetį pradėjo kaip muzikos atlikėjas, pasivadinęs Russ Le Roq sceniniu vardu. Jis išleido keletą singlų Naujojoje Zelandijoje, kaip kad „I Just Want To Be Like Marlon Brando“, „Pier 13“, „Shattered Glass“, tačiau nei vienas iš jų nepakliuvo į muzikos topus. Kiek vėliau jis su draugu Billy Dean Cochran subūrė roko grupę 30 Odd Foot of Grunts.

Aktoriaus karjerą pradėjo Australijoje, vaidindamas įvairiuose teatro miuzikluose, televizijoje. Sulaukęs pasisekimo nutarė išbandyti jėgas JAV kine. Kartu su Denzeliu Vašingtonu vaidino filme „Virtuosity“. Vėliau sekė bene žymiausias jo vaidmuo filme „Gladiatorius“.

## Filmografija

## Išnašos

## Nuorodos

*
James Stewart

**Džeimsas „Džimis“ Meitlandas Stiuartas** (; 1908 m. gegužės 20 d. – 1997 m. liepos 2 d.) – JAV teatro, radijo ir kino aktorius. Žinomas dėl savitai lėtos šnekos ir praktiškos asmenybės.

Per savo karjerą jis vaidino daugelyje filmų, kurie plačiai pripažįstami kaip kino klasika, vieni iš jų „Langas į kiemą“ ir „Svaigulys“. Garsėjo vidutinės amerikiečių klasės asmenų, susiduriančių su kasdieniais gyvenimo sunkumais, vaidmenimis. Dž. Stiuartas buvo viena žymiausių kino studijos „Metro-Goldwyn-Mayer“ žvaigždžių.

Stiuartas buvo nominuotas penkiems Oskaro apdovanojimams, vieną iš jų laimėjo, jam taip pat buvo įteiktas apdovanojimas už gyvenimo pasiekimus. Amerikos filmų institutas Stiuartą išrinko trečiuoju geriausiu ekrano aktoriumi vyru kino istorijoje. Jis taip pat pasižymėjo ir karinėje karjeroje; Stiuartas buvo Antrojo pasaulinio ir Vietnamo karų veteranas, tarnaudamas JAV Karinių oro pajėgų rezerve užsitarnavo brigados generolo laipsnį.

## Šaltiniai

## Nuorodos

* James Stewart svetainėje Internet Broadway Database
* James Stewart svetainėje Internet Movie Database
* James Stewart svetainėje TCM Movie Database
Daniel Diges

**Daniel Diges García** (g. 1981 m. sausio 17 d.) – ispanų dainininkas, aktorius.

Jis atstovavo Ispanijai 2010 m. Eurovizijos dainų konkurse Osle, Norvegijoje, su daina „Algo Pequeñito“. Jame užėmė 15 vietą.

## Diskografija

### Albumai
* 2010 – Daniel Diges
* 2012 – ¿Dónde estabas tú en los 70?

### Singlai
* 2010 – Algo pequeñito
* 2010 – Quédate Conmigo
* 2010 – Momentos de Navidad
* 2012 – Help! (Ayudame)

## Nuorodos

* Oficiali svetainė (anglų k.)

|-
Ganos fortai ir pilys

**Ganos fortai ir pilys** – istorinių fortų, tvirtovių grupė, išsidėsčiusi vandenyno pakrantėje Ganoje (buv. Aukso Krante). Tai XV–XIX a. statiniai, čia įkurti įvairių Europos šalių kolonistų – britų, portugalų, olandų, danų, vokiečių, švedų. Tvirtovės veikė kaip prekybos vergais, auksu, dramblio kaulu postai, iš jų vykdyta žemyno kolonizacija bei kontroliuoti jūriniai maršrutai.

Iki šių dienų išlikę ~20 tokių tvirtovių. 11 jų 1979 m. įtrauktos į UNESCO pasaulio paveldo sąrašą:
* Elminos pilis – 1482 m. pastatyta portugalų, Elminoje;
* Santo Antonijo fortas – 1515 m. pastatytas portugalų, netoli Aksimo;
* Fort Vredenburgas – 1682 m. pastatytas olandų, Komendoje;
* Metalinio Kryžiaus fortas – 1683 m. pastatytas britų, Dikskove;
* San Sebastiano fortas – 1523 m. pastatyta portugalų, Šemoje;
* Fort Batenšteinas – 1598 m. pastatytas olandų, Butrėje;
* Fort Koenradsburgas – 1652 m. pastatytas olandų, Elminoje;
* Fort Amsterdamas – 1638 m. pastatytas britų, Abandzėje;
* Fort Lijdzamheidas – 1697 m. pastatytas olandų, Apame;
* Keip Kosto pilis – 1653 m. pastatyta švedų, Keip Koste;
* Gerosios Vilties fortas – 1667 m. pastatytas olandų, Senja Beraku.

Kiti žinomi fortai:
* Osu pilis arba Kristianborgas – 1550 m. pastatytas portugalų, Akroje;
* Fort Viljamas – 1753 m. pastatytas britų, Anomabu;
* Fort Oranžas – 1642 m. pastatytas olandų, Sekondyje;
* Fort Krevekjūras – 1649 m. pastatytas olandų, Akroje;
* Fort Augustaborgas – 1787 m. pastatytas danų, Tešijė;
* Fort Gros Frydrichsburgas – 1675 m. pastatytas vokiečių, Prinsestaune;
* Fort Princenšteinas – 1734 m. pastatytas olandų, Ketoje;
* Fort Apolonija – 1691 m. pastatytas britų, Bejine.


Elmina slave castle.jpg|Elminos pilis
Cape Coast Castle Cannons 02 Sept 2012.jpg|Keip Kosto pilies pabūklai
Ghana, Abandze, Fort Amsterdam (Cormantijn), zeezijde.jpg|Fort Amsterdamo griuvėsiai
Overzicht binnenplaats met uitkijktoren - Dixcove - 20374999 - RCE.jpg|Metalinio Kryžiaus fortas
Kolektyvinio saugumo sutarties organizacija

**Kolektyvinio saugumo sutarties organizacija** (santr. ***KSSO***; , santr. ***ОДКБ***) – 1992 m. įkurtas karinis aljansas, bandantis reintegruoti buvusias SSRS šalis, kurios šiuo metu ir yra KSSO narės (ne visos). Organizacijoje yra 6 nariai, 1 stebėtoja ir vienas kandidatas į KSSO – tai Iranas.

2021 m. Tadžikistanas paprašė organizacijos narių pagalbos sprendžiant saugumo problemas šalyje dėl įvykių kaimyniniame Afganistane. 

2022 m. sausio 5 d. organizacijos pajėgos buvo išsiųstos į Kazachstaną, sprendžiant prasidėjusius neramumus visoje šalyje. Savo karius atsiuntė Rusija, Baltarusija, tą patį pažadėjo padaryti Armėnija.

## Šalys narės
;Nariai:
*  (2002)
*  (2002)
*  (2002)
*  (2002)
*  (2002)
*  (2002)

;Stebėtoja
*  (2013)

;Kandidatai
* 

;Buvę nariai
*  (prisijungė 1994, išstojo 1999)
*  (prisijungė 1994, išstojo 1999)
*  (prisijungė 1994, išstojo 2012)

## Pastabos

## Šaltiniai

## Nuorodos
*Oficiali svetainė